Helga Marija Kauzonė

Helga Marija Kauzonė (anksčiau Svetlana Kauzonienė) (g. 1970 m. balandžio 10 d. Narvoje, Estijoje) – technologijos mokslų daktarė, Lietuvos politinė veikėja, rašytoja, dėstytoja.

Biografija 

1976–1987 m. mokėsi vidurinėje mokykloje Estijoje, 1988–1991 m. studijavo Talino technologijos instituto Chemijos fakultete, 1991–1993 m. – Kauno technologijos universitete (pagal universitetų tarpusavio mainų programą). 1993–1995 m. mokėsi Kauno technologijos universiteto Lengvosios pramonės fakulteto magistrantūroje, 1995–2000 m. – Kauno technologijos universiteto Dizaino ir technologijos fakulteto doktorantūroje. 1999–2003 m. tęsė studijas Kauno technologijos universiteto Ekonomikos ir vadybos fakulteto magistrantūroje. 2015 m. stažavosi Stanfordo mokslinių tyrimų centre (SRI).

1999–2000 m. ADB „Snoro garantas“, Kauno atstovybės direktoriaus pavaduotoja. 2000–2002 m. UAB DB „MAI draudimo brokeris“ Kauno skyriaus direktorė. 2002–2004 m. UAB „Sampo gyvybės draudimas“ Kauno atstovybės vadovė. 2004–2005 m. ūkio ministro Viktoro Uspaskicho patarėja, 2005–2012 m. LR Sveikatos apsaugos ministerijos Valdymo departamento direktorė.

2013–2016 m. Lietuvos Respublikos švietimo ir mokslo viceministrė.

2017–2018 m. visuomeninė Kauno mero patarėja.

Nuo 2018 m. – Lietuvos sveikatos mokslų universiteto Kauno ligoninės direktorė valdymui ir infrastruktūrai.

STEAM (sisteminis gamtos mokslų, technologijų, matematikos ir kūrybiškumo ugdymas) tinklo steigimo Lietuvoje idėjos autorė ir iniciatorė.

Bibliografija 
 Knygų autorė žinoma Helgos Čeckos slapyvardžiu
 „Moteris iš dvigubo pasaulio“ (2015 m.);
 „Lėtas pavasaris“, (2021 m.);

Šaltiniai 

Lietuvos politikai
Lietuvos viceministrai